03.06. Irja (Varest, s. 1926 ja surn. 10.01.1943) saatis Vaikele "Mälestuseks Belajas" (Retškas) pildi, joonistatud 7 baleriiniga ja allkirjaga L. van Beethoven, Mondschein Sonate. (Kuressaare advokaadi tütar I. Varest organiseeris ja sisustas eesti laste talvist barakielu peeruvalges või täiesti pimedas koridoris küdeva ahju suudme  lähedal. Isegi "tantsukursused" toimusid. Pastoriproua Leonida Janno rääkis mitu õhtut Pariisi maailmanäituse külastamisest; räägiti ooperist, balletist, loomadest jne. Sama koridori lõpus oli külm tuba, kus hoiti järjekordset surnut enne matmist.)